Наставно-научном већу Филозофског факултета у Нишу

Извештај

Наставно-научно веће одобрило ми је службено одсуство ради теренских истраживања усмене баштине у периоду од 11-15. јула 2016. године. Истраживање је спроведено у оквиру пројекта *Чувари тимочких говора 2*, који се под стручним руковођењем др Биљане Сикимић са Балканолошког института САНУ спроводи на простору Тимока у 2016. години и представља наставак истраживања спроведених у оквиру пројекта *Чувари тимочких говора* (2015).

У поменутом периоду, учествовала сам у раду екипе коју су чиниле др Биљана Сикимић, др Светлана Ћирковић (Балканолошки институт САНУ), др Смиљана Ђорђевић Белић, др Данијела Петковић (Институт за књижевност и уметност у Београду), проф. др Соња Петровић (Филолошки факултет Универзитета у Београду).

Циљ ове фазе пројекта подразумевао је аудио, видео документвање тимочких говора, као и и фото документацију о просторима и информаторима. Истовремено, документација је транскрибована и припремана за електронско архивирање, према стандардима Дигиталног архива Балканолошког института САНУ (ДАБИ).

Истражени су следећи пунктови: Балановац, Локва, Доње Зуниче, Грлиште, Врбица, Горња Соколовица, Минићево.

Резултати истраживања биће систематизовани и презентовани (делимично јесу) на сајту пројекта Чувари тимочких говора (<http://balksrv2012.sanu.ac.rs/webdict/timok/mesto>).

Доц. др Данијела Поповић Николић

Департман за српску и компаративну књижевност

У Нишу, 13. 9. 2016. године