Наставно-научном већу Филозофског факултета Универзитета у Нишу

подносимо следећи извештај:

**ИЗВЕШТАЈ О УРАЂЕНОМ МАСТЕР РАДУ**

|  |
| --- |
| **I ПОДАЦИ О КОМИСИЈИ:**  1. Састав комисије:  1. Ванредни професор др Виолета Стојичић  2. Ванредни професор др Михаило Антовић  3. Ванредни професор др Бобан Арсенијевић      2. Одлука Већа департмана за англистику број 10/9-75 од 15. јуна 2016. године. |
| **II ПОДАЦИ О КАНДИДАТУ:**   1. Име, име једног родитеља, презиме   Сања Горан Вуковић     1. Година уписа на мастер академске студије   2011/2012.   1. Назив студијског програма   Мастер академске студије англистике |
| **III НАСЛОВ –MАСТЕР РАДА:**  *Desiderative Processes in the English Clause*  *Процеси хтења у енглеској реченици* |
| **IV ПРЕГЛЕД -МАСТЕР РАДА:**  Навести кратак садржај са назнаком броја страна поглавља, слика, шема, графикона и сл.  Мастер рад кандидаткиње Сање Вуковић садржи 58 страница текста. Осим главног текста, рад садржи Абстрацт на енглеском језику и Апстракт на српском језику, као и списак коришћене литературе из Системско-функционалне граматике. Основни текст обухвата следећа поглавља:  1. INTRODUCTION, 1.1. Lexicogrammar, 1.2. The Experiential metafunction in SFG, 1.3. Patterns of experience and process types, 1.5. System of transitivity, 1.5. Process elements; 2. MENTAL PROCESSES IN THE ENGLISH CLAUSE, 2.1. The syntax and semantics of mental processes, 2.2. Verbs expressing mental processes, 2.3. Desiderative processes in English; 3. THE RESEARCH, 3.1. The objectives and method, 3.2. The sample, 3.3. Sample analysis, 3.4. The Results; 4. CONCLUSION, 4.1. Discussion, 4.2. Further implications.  Мастер рад се тиче процеса хтења у енглеском језику, који према Сисемско-функционалној граматици спадају у менталне процесе. Ова врста процеса испитује се у енглеској реченици, према моделу Системско-функционалне граматике (СФГ) (Downing i Locke 2006, Lock 1996, Bloor i Bloor 2004). Процесима хтења приказују се жеље и хтења, а структурно обухватају свесног учесника, који се назива *Senser,* и учесника који се назива *Phenomenon*, а који је у свести учесника *Senser*, тј. предмет његовог хтења. Овим семантичким улогама дефинише се конфигурација елемената реченице која приказује ментални процес хтења, који је саставни део система транзитивности. На основу модела граматичког описа из Downing i Locke (2006) i Lock (1996), кандидаткиња се бави основним одликама процеса хтења у енглеској реченици, како у погледу семантичких улога, тако и у погледу сваког одабраног енглеског глагола понаособ. Узорак реченица које се анализирају преузет је из Британског националног корпуса. Основна поставка анализе ове врсте процеса у енглеској реченици јесте да се граматика и семантика реченице преплићу на нивоу који се у СФГ назива лексико-граматика. |
| **V ВРЕДНОВАЊЕ ПОЈЕДИНИХ ДЕЛОВА -МАСТЕР РАДА:**  Прва два поглавља мастер рада тичу се основних теоријских смерница из модела СФГ, почев од основа лексико-граматике до одлика менталних процеса. Процеси хтења исказују се глаголима какви су *want*, *wish* and *desire* (Downing and Locke, 2006:143). Ови процеси се реализују онда када говорник исказује жеље и хтења. Као и остали ментални процеси, и процеси хтења обухватају свесног учесника (Senser), који је углавном људско биће, и другог учесника који је оно што се жели (Phenomenon) и који се може исказати као ствар или ситуација, у облику именичке фразе или инфинитива (Downing and Locke, 2006:143).  Узорак који се испитује у мастер раду обухвата 72 реченице и десет глагола којима се у енглеском језику исказују процеси хтења, и то глаголе *want, whish, desire, wish for, hope for, fancy, like, long for, crave, covet.*  **1. ЗАКЉУЧЦИ ОДНОСНО РЕЗУЛТАТИ ИСТРАЖИВАЊА**  Анализа реченица спроведена у мастер раду указала је на то да испитани глаголи показују потенцијал у исказивању различитих значења у оквиру конфигурација процеса хтења. Семантика процеса, и самих реченица, зависи од врсте и броја учесника, аспекта глаголског облика и контекста у којима се глаголи употребљавају. Глагол *want* се користи када један учесник тражи од другог да испуни његово хтење елементом *Phenomenon* који је обично предмет, као у речениц *I want a good story, with a beginning, middle and end*. Поменути глагол се користи и да се укаже на напор учесника Senser да нешто учини, на пример у реченици *Our age wants to erase the past*, у којој је *Senser* апстракција, a *Phenomenon* је у форми неличног глаголског облика. Глагол *wish* се углавном користи када је жеља супротна реалности, на пример *I just wish it would be sorted out*, или да се искаже нада да друга особа оствари успех, на пример *I wish him well in that job*.    **2. ОЦЕНА НАЧИНА ПРИКАЗА И ТУМАЧЕЊА РЕЗУЛТАТА ИСТРАЖИВАЊА**  С обзиром на то да је у анализи коришћен узорак аутентичног енглеског језика у употреби и да је примењена објективна метода анализе корпуса, до резултата се дошло емпиријским истраживањем, па су приказани резултати поуздани, а њихово тумачење доприноси бољем увиду у семантичке и структурне одлике испитаног језичког сегмента.  **3. КОНАЧНА ОЦЕНА -МАСТЕР РАДА**  Да ли је теза урађена у складу са образложењем наведеним у пријави теме. Да.  Да ли теза садржи све битне елементе. Да.  По чему је теза оригиналан допринос науци.  Системско-функционални модел описа реченице ретко се примењује у анализи узорка језика у употреби. У овом мастер раду испитана је једна врста менталних процеса која је и у самој литератури СФГ оскудно описана. Осим тога што су описане семантичке одлике и дистрибуција горе поменутих десет глагола из енглеског језика, анлизом реченица из узорка дефинисана је њихова употребна вредност у реализацији процеса хтења у енглеској реченици и указано на међузависност семантике и граматике реченице с обзиром на конфигурацију семантичких улога у оствареним процесима.  Недостаци тезе и њихов утицај на резултат истраживања. Не постоје. |
| **VI ПРЕДЛОГ:**  На основу укупне оцене тезе комисија предлаже да се мастер рад Сање Вуковић *Desiderative Processes in the English Clause* прихвати а кандидаткињи одобри јавна одбрана. |
| ПОТПИС ЧЛАНОВА КОМИСИЈЕ    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ванредни професор др Виолета Стојичић    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ванредни професор др Михаило Антовић    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ванредни професор др Бобан Арсенијевић |